pythainlp/thai-wiki-dataset-v4 huggingface dataset:
อูนไบอันเนียม

อูนไบอันเนียม  เป็นธาตุที่มีเลขอะตอมเท่ากับ 121 และมีสัญลักษณ์ Ubu 
"อูนไบอันเนียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-แอกทิเนียม" (eka-actinium) 
อูนไบอันเนียมเป็นธาตุในหมู่ซูเปอร์แอกทิไนด์และเป็นธาตุแรกในคาบนี้
เวนเจินส์ (2002)

เวนเจินส์ (2002)  เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ในปี 2002 ซึ่งจัดเป็นปีที่ 2 ในชื่อเวนเจินส์ สถานที่จัดคือ Joe Louis Arena ในเมืองดีทรอยต์, รัฐมิชิแกน เมื่อวันที่ 21 กรกฎาคม ค.ศ. 2002 ซึ่งจัดหลังจากศึกคิงออฟเดอะริง (2002)
โดยไม่สูญเสียนัยทั่วไป

โดยไม่เสียนัยทั่วไป  คือวลีที่พบเห็นได้ทั่วไปในสาขาคณิตศาสตร์ กล่าววลีนี้ก่อนข้อสมมติฐานในการพิสูจน์ เพื่อลดขอบเขตที่ต้องแสดงให้เห็นจริง หรือหมายความว่าการแสดงให้เห็นจริงในกรณีอื่น ๆ สามารถทำได้โดยง่ายจากการแสดงในกรณีนี้ หรือมีลักษณะเดียวกับการแสดงในกรณีนี้ จึงขอละการแสดงกรณีอื่น ๆ ไป แต่จะแสดงเฉพาะบางกรณีเท่านั้น
หลายครั้งสามารถใช้วลีนี้กับการพิสูจน์ปัญหาที่มีความสมมาตรได้ ตัวอย่างเช่น ในการพิสูจน์ <math>P (x,y)</math> (โดย <math>P</math> เกี่ยวข้องกับจำนวนจริง <math>x</math> และ <math>y</math>) ถ้าหากต้องการใช้วลี "โดยไม่สูญเสียคุณลักษณะทั่วไป" โดยสมมติให้ <math>x\leq y</math> จะมีความจำเป็นที่ <math>P</math> ต้องมีความสมมาตรของ <math>x</math> และ <math>y</math> กล่าวคือ <math>P (x,y)</math> มีความหมายเดียวกับ <math>P (y,x)</math> จึงจะทำให้"ไม่สูญเสียคุณลักษณะทั่วไป" ในการสมมติว่า <math>x\leq y</math> เพราะการพิสูจน์ภายใต้การสมมตินี้เพียงพอที่จะสรุปในการณีอื่น <math> (y\leq x)</math> ได้โดยการเปลี่ยน <math>x</math> กับ <math>y</math> (นั่นคือ <math>P (y,x)</math> แต่เนื่องจากมีความสมมูลกับ <math>P (x,y)</math> จึงไม่ต้องพิสูจน์ให้เห็นอีกครั้ง)
ตัวอย่าง.
พิจารณาทฤษฎีบทต่อไปนี้ (ซึ่งมาจากหลักรังนกพิราบ)
"รับประกันได้เลยว่าถ้ามีวัตถุสามชิ้นโดยแต่ละชิ้นทาด้วยสีแดงไม่ก็สีฟ้า จะต้องมีซักคู่ที่ถูกทาด้วยสีเดียวกัน"
บทพิสูจน์ :
"โดยไม่สูญเสียคุณลักษณะทั่วไป ให้วัตถุชิ้นแรกถูกทาด้วยสีแดง ถ้าหากมีวัตถุอีกชิ้นหนึ่งถูกทาด้วยสีแดงก็จบพิสูจน์ แต่ถ้าไม่ใช่แล้วสองชิ้นที่เหลือก็ต้องถูกทาด้วยสีฟ้าซึ่งก็จบการพิสูจน์"
การเขียนอย่างนี้สมเหตุสมผลเพราะว่าการเปลี่ยนสีชิ้นแรกไปเป็นสีฟ้าก็ยังใช้ลักษณะการให้เหตุผลดังเดิม จึงสามารถพิสูจน์ภายใต้การสมมติว่าวัตถุชิ้นแรกเป็นสีแดง "โดยไม่สูญเสียคุณลักษณะทั่วไป"
ออริคอน

ออริคอน (; โรมาจิ: "Orikon") หรือชื่อเดิมคือ ออริจินัลคอนฟิเดนซ์ (; โรมาจิ: "Orijinaru Konfidensu") เป็นบริษัทผู้ถือหุ้นใหญ่สัญชาติญี่ปุ่นซึ่งให้ข้อมูลข่าวสารและสถิติเกี่ยวกับเพลงและอุตสาหกรรมเพลงในประเทศ โซโก โคะอิเกะ (Sōkō Koike) ก่อตั้งขึ้นเมื่อเดือนพฤศจิกายน 2510 และเริ่มสร้างชื่อเสียงด้านการจัดทำผังดนตรี
บริษัทออริคอนทำผังดนตรีโดยอาศัยข้อมูลซึ่งรับมาจากร้านขายปลีก 39,700 แห่ง (จำนวนเมื่อเดือนเมษายน 2554) ทั้งยังจัดอันดับยอดขายซีดีและดีวีดีเพลง เกมอิเล็กทรอนิกส์ และผลิตภัณฑ์อื่นในทางบันเทิง เป็นรายสัปดาห์ แล้วให้ออริคอนเอนเตอร์เทนเมนต์ (Oricon Entertainment) ซึ่งเป็นบริษัทลูก นำออกเผยแพร่ทุกวันอังคารทางเว็บไซต์บริษัทและทางนิตยสาร "ออริคอนสไตล์ (Oricon Style) "
นอกจากนี้ บริษัทออริคอนยังสำรวจความนิยมโฆษณาทางโทรทัศน์ แล้วจัดอันดับเผยแพร่ลงเว็บไซต์ของตนด้วย
เจริญจิตต์ ณ สงขลา

เจริญจิตต์ ณ สงขลา (8 พฤศจิกายน พ.ศ. 2473 – 12 ตุลาคม พ.ศ. 2567) อดีตรัฐมนตรีช่วยว่าการกระทรวงมหาดไทย ในรัฐบาลอานันท์ ปันยารชุน อดีตปลัดกระทรวงมหาดไทย อดีตผู้ว่าราชการจังหวัดกระบี่ อดีตผู้ว่าราชการจังหวัดสงขลา อดีตสมาชิกสภานิติบัญญัติแห่งชาติ และอดีตสมาชิกวุฒิสภา
ประวัติ.
เจริญจิตต์ เกิดเมื่อวันที่ 8 พฤศจิกายน พ.ศ. 2473 ที่ จังหวัดสงขลา เป็นบุตรหลวงจรูญบูรกิจ (จรูญ ณ สงขลา) ด้านครอบครัวสมรสกับนางปราณี ณ สงขลา (สกุลเดิม: ระนองธานี)
สำเร็จการศึกษาระดับมัธยมศึกษา จากโรงเรียนกรุงเทพคริสเตียนวิทยาลัย ระดับปริญญาตรีรัฐศาสตร์ จากมหาวิทยาลัยธรรมศาสตร์ และวิทยาลัยป้องกันราชอาณาจักร รุ่นที่ 27 ได้รับปริญญารัฐประศาสนศาสตร์ดุษฎีบัณฑิตกิตตมศักดิ์ จากมหาวิทยาลัยทักษิณ
การทำงาน.
เจริญจิตต์ เริ่มรับราชการในตำแหน่งปลัดอำเภอตรี อำเภอเมืองสงขลา เป็นนายอำเภอยะหริ่ง จังหวัดปัตตานี รองผู้ว่าราชการจังหวัดสงขลา ต่อมาได้รับแต่งตั้งเป็นผู้ว่าราชการจังหวัดกระบี่ จังหวัดสงขลา เป็นผู้อำนวยการ ศอ.บต. (คนแรก) เป็นรองปลัดกระทรวงมหาดไทย เป็นปลัดกระทรวงมหาดไทย ในปี พ.ศ. 2534 และอดีตปลัดจังหวัดสงขลา
ต่อมาได้รับแต่งตั้งเป็นคณะกรรมการนโยบายแห่งชาติ ซึ่งแต่งตั้งขึ้นภายหลังการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ และเป็นปลัดกระทรวงมหาดไทย ต่อมาได้รับการคัดเลือกเป็นสมาชิกสภานิติบัญญัติแห่งชาติในปีพุทธศักราช 2534-2535 ได้รับการคัดเลือกเป็นสมาชิกวุฒิสภาในปีพุทธศักราช 2535-2539 ได้รับแต่งตั้งเป็นผู้อำนวยการศูนย์ดำเนินการวิจัยผู้อพยพ กระทรวงมหาดไทย ผู้ช่วยผู้อำนวยการรักษาความมั่นคงภายในแห่งราชอาณาจักร ผู้อำนวยการศูนย์ป้องกันภัยฝ่ายพลเรือนภาคใต้ ในปีพุทธศักราช 2531 นอกจากนั้นยังเป็นอาจารย์บรรยายหลักสูตรวิทยาลัยป้องกันราชอาณาจักรและบรรยายวิชาปัญหาความขัดแย้งในจังหวัดชายแดนภาคใต้แก่นักศึกษาระดับบัณฑิตศึกษามหาวิทยาลัยรามคำแหงและมหาวิทยาลัยแม่ฟ้าหลวง
ต่อมาเขาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาล อานันท์ ปันยารชุน (ครม.47, 49)
ถึงแก่อนิจกรรม.
เจริญจิตต์ ถึงแก่อนิจกรรมเมื่อช่วงค่ำ วันที่ 12 ตุลาคม พ.ศ. 2567 ณ โรงพยาบาลศรีสังวาลย์ ตำบลจองคำ อำเภอเมืองแม่ฮ่องสอน จังหวัดแม่ฮ่องสอน ด้วยโรคชรา สิริอายุ 93 ปี มีการประกอบพิธีทางศาสนาที่วัดโสมนัสราชวรวิหาร แขวงวัดโสมนัส เขตป้อมปราบศัตรูพ่าย กรุงเทพมหานคร และมีพิธีพระราชทานเพลิงศพเมื่อวันที่ 19 ตุลาคม พ.ศ. 2567
วีระ สุสังกรกาญจน์

นายวีระ สุสังกรกาญจน์ เป็นอดีตข้าราชการรัฐสภาฝ่ายการเมือง ตำแหน่งที่ปรึกษาสภาผู้แทนราษฎร อดีตรัฐมนตรีช่วยว่าการกระทรวงอุตสาหกรรมในรัฐบาลนายอานันท์ ปันยารชุน (ครม.47, 49) อดีตปลัดกระทรวงอุตสาหกรรม อดีตรองอธิบดี กรมโรงงานอุตสาหกรรม อดีตประธานกรรมการ บริษัท พัฒน์กล จำกัด (มหาชน) และอดีตประธานกรรมการบริษัท จี สตีล จำกัด (มหาชน)
ประวัติ.
วีระ สุสังกรกาญจน์ เกิดเมื่อวันที่ 7 มิถุนายน พ.ศ. 2473 เป็นบุตรของนายปทุม และนางสุรภี สุสังกรกาญจน์ จบการศึกษาระดับมัธยมศึกษาที่โรงเรียนอำนวยศิลป์ พระนคร โรงเรียนเตรียมอุดมศึกษา ระดับปริญญาตรีวิศวกรรมโยธา จากจุฬาลงกรณ์มหาวิทยาลัย และระดับปริญญาโท จากมหาวิทยาลัยอิลลินอย สหรัฐอเมริกา ด้านชีวิตครอบครัว นายวีระ สมรสกับนางกมลเนตร มีบุตรธิดา รวม 4 คน
วีระ ถึงแก่อนิจกรรมเมื่อวันที่ 24 ธันวาคม พ.ศ. 2548 รวมอายุ 75 ปี
การทำงาน.
วีระ สุสังกรกาญจน์ เริ่มเข้ารับราชการช่างตรี กองแบบแผน กรมทางหลวงแผ่นดิน โดยมีความก้าวหน้าในราชการมาโดยลำดับ โดยได้ดำรงตำแหน่ง อธิบดีกรมโรงงานอุตสาหกรรม จนกระทั่งเป็นปลัดกระทรวงอุตสาหกรรม ในปี พ.ศ. 2525 จากนั้นเขาถูกย้ายไปประจำสำนักนายกรัฐมนตรี เนื่องจากไม่สนองนโยบายของนายอบ วสุรัตน์ รัฐมนตรีว่าการกระทรวงอุตสาหกรรมในขณะนั้น จากกรณีนโยบายการรวมบริษัทเหล้าสองบริษัท คือ สุรามหาราษฎร และสุราทิพย์เข้าด้วยกัน
ต่อมาเขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายอานันท์ ปันยารชุน (ครม.47, 49)
ในวันที่ 5 กรกฎาคม พ.ศ. 2543 เขาได้รับแต่งตั้งเป็นข้าราชการรัฐสภาฝ่ายการเมือง ตำแหน่งที่ปรึกษาสภาผู้แทนราษฎร
อูนไบเบียม

อูนไบเบียม  เป็นธาตุที่มีเลขอะตอมเท่ากับ 122 และมีสัญลักษณ์ Ubb 
"อูนไบเบียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ทอเรียม" (eka-thorium) 
อูนไบเบียมเป็นธาตุในหมู่ซูเปอร์แอกทิไนด์
กิ้งก่าบาซิลิสก์

กิ้งก่าบาซิลิสก์ หรือ กิ้งก่าพระเยซู  เป็นสัตว์เลื้อยคลานประเภทกิ้งก่าสกุลหนึ่ง อยู่ในสกุล "Basiliscus" จัดให้อยู่ในวงศ์ Corytophanidae
กิ้งก่าบาซิลิสก์ โดยรวมจะมีเกล็ดสีเขียว, ขาว และดำ มีครีบบนหลังขนาดใหญ่เหมือนปลา สำหรับตัวผู้จะมีหงอนขนาดใหญ่แลดูเด่นด้วย มีความยาวเฉลี่ยประมาณ 70-75 มิลลิเมตร (2.8–3.0 นิ้ว) และมีน้ำหนักประมาณ 80 กรัม (3.2 ออนซ์) และยาวได้เต็มที่ถึง 80 เซนติเมตร กิ้งก่าบาซิลิสก์ จะอาศัยและหากินบนพื้นดินใกล้ริมน้ำ จะขึ้นต้นไม้เพื่อหลบเลี่ยงศัตรู และมีความสามารถพิเศษคือ มีความว่องไวมากจนสามารถวิ่งได้บนผิวน้ำ โดยใช้ขาคู่หลัง โดยจังหวะเปลี่ยนก้าวของกิ้งก่าบาซิลิสก์ใช้เวลาเพียงแค่ 0.052 วินาที ซึ่งการเคลื่อนที่อันรวดเร็วนี้ อุ้งเท้าของกิ้งก่าบาซิลิสก์จะสร้างฟองอากาศลงไปในน้ำด้วย จากการวิเคราะห์จากภาพถ่ายสรุปได้ว่ามีพลังงาน 3 อย่างที่ช่วยพยุงตัวไม่ให้กิ้งก่าบาซิลลิสก์จมน้ำ คือ แรงบาซิลิสก์ ซึ่งเกิดจากเท้ากระทุ้งผิวน้ำทำให้เกิดแรงพยุงตัว แรงต้านทานและแรงลอยตัวจากอากาศที่ช่วยพยุงตัวไว้ไม่ให้จม โดยจะจุ่มเท้าอีกข้างก่อนที่แรงจะหมด คิดคำนวณแล้ว พบว่ากิ้งก่าบาซิลิสก์สามารถเคลื่อนที่บนผิวน้ำได้ถึง 5 ก้าว ภายในเวลาเพียง 0.25 วินาที อันเป็นความเร็วที่แม้แต่กล้องความเร็วสูงก็ไม่อาจจับภาพได้ทัน หากเปรียบเป็นมนุษย์ ที่มีน้ำหนัก 80 กิโลกรัมต้องไปวิ่งบนผิวน้ำด้วยความเร็ว 106 กิโลเมตรต่อชั่วโมง 
นอกจากนี้แล้ว กิ้งก่าบาซิลิสก์ยังสามารถดำน้ำและซ่อนตัวในน้ำได้ด้วยชั่วระยะเวลาหนึ่งเพื่อหลบหลีกศัตรู 
จากความสามารถพิเศษอันนี้ กอรปกับลักษณะของร่างกายที่ดูโดดเด่น ทำให้ได้ชื่อสามัญว่า "กิ้งก่าบาซิลิสก์" เหมือนกับ บาซิลิสก์ สัตว์ประหลาดคล้ายมังกรผสมไก่ตามเทพปกรณัมกรีก และ "กิ้งก่าพระเยซู" ที่เหมือนพระเยซูที่แสดงปาฏิหารย์เดินบนผิวน้ำได้ตามพระคัมภีร์ไบเบิล ในบทแมทธิวที่ 14:22-34
กิ้งก่าบาซิลิสก์ กระจายพันธุ์ตามป่าร้อนชื้นของภูมิภาคอเมริกากลาง เป็นกิ้งก่าที่ไม่ดูแลไข่และตัวอ่อน ซึ่งกิ้งก่าบาซิลิสก์วัยอ่อนก็สามารถวิ่งบนผิวน้ำได้แล้ว จำแนกออกได้เป็น 4 ชนิด (บางข้อมูลให้มี 2 ชนิด) ได้แก่
ซูเปอร์แอกทิไนด์

ซูเปอร์แอกทิไนด์  เป็นอนุกรมเคมี ในตารางธาตุ
ประกอบด้วยธาตุเคมี 34 ธาตุ ได้แก่
ธาตุส่วนใหญ่ในซูเปอร์แอกทิไนด์เป็นเพียงธาตุที่ได้ทำนายไว้ยังไม่มีการค้นพบ 
เอคา-ซูเปอร์แอกทิไนด์.
ธาตุในเอคา-ซูเปอร์แอกทิไนด์ยังไม่มีการค้นพบ แต่ธาตุเหล่านี้จะมีเลขเชิงอะตอมอยู่ที่ 171 - 203
อูนเฮกซ์เซปเทียม

อูนเฮกซ์เซปเทียม  เป็นธาตุที่มีเลขอะตอมเท่ากับ 167 และมีสัญลักษณ์ Uhs 
"อูนเฮกซ์เซปเทียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-นิโฮเนียม" (eka-nihonium) 
อูนเฮกซ์เซปเทียมเป็นธาตุในหมู่โลหะหลังทรานซิชัน
ธาตุนี้ยังไม่ถูกค้นพบ
วงศ์กิ้งก่าบาซิลิสก์

วงศ์กิ้งก่าบาซิลิสก์  เป็นวงศ์ของSquamataวงศ์หนึ่ง ใช้ชื่อวงศ์ว่า Corytophanidae 
ลักษณะทั่วไปของกิ้งก่าในวงศ์นี้ คือ มีช่องเปิดบริเวณที่แอ่งเบ้าตาไม่ใหญ่ กระดูกจูกัลและสควาโมซัลเชื่อมต่อกันเป็นพื้นที่กว้าง ช่องเปิดพาไรทัลอยู่ที่กระดูกฟรอนทัล กระดูกพาลาทีนไม่มีฟันแต่กระดูกพเทอรีกอยด์มีฟัน ตัวผู้ไม่มีต่อมทางด้านในของต้นขาหลัง มีรูปร่างเรียวยาวและมีระยางค์ขาทั้ง 4 ข้างยาว หางยาว ที่สำคัญมีสันบนหัวในตัวผู้ ใช้สำหรับจำแนกเพศและป้องกันตัว มีความยาวประมาณ 9-20 เซนติเมตร
พบกระจายพันธุ์ในป่าโปร่ง-ป่าดิบชื้น ในตอนเหนือของทวีปอเมริกาใต้ จนถึงอเมริกากลาง มีทั้งหากินบนพื้นดินและบนต้นไม้ เป็นกิ้งก่าที่ขยายพันธุ์ด้วยการวางไข่ มีเพียงชนิดเดียวเท่านั้นที่ออกลูกเป็นตัว โดยสมาชิกที่เป็นรู้จักกันเป็นอย่างดี คือ กิ้งก่าบาซิลิสก์ ที่สามารถวิ่งบนผิวน้ำได้ด้วยความรวดเร็ว
การจำแนก.
จำแนกออกได้เป็น 3 สกุล 9 ชนิด
อิกัวนาหมวกเหล็ก

อิกัวนาหมวกเหล็ก หรือ กิ้งก่าบาซิลิสก์หมวกเหล็ก  เป็นกิ้งก่าสกุลหนึ่ง ใช้ชื่อสกุลว่า "Corytophanes" ในวงศ์ Iguanidae
มีลักษณะต่างจากกิ้งก่าบาซิลิสก์ ซึ่งอยู่ในวงศ์เดียวกัน คือ มีสันบนหัวทั้งตัวผู้และตัวเมีย ซึ่งใช้ประโยชน์จากสันนี้เพื่อป้องกันตัวโดยหันข้างลำตัวให้กับสัตว์ผู้ล่าหรือศัตรู เพื่อลวงให้เห็นว่ามีขนาดตัวใหญ่ เป็นกิ้งก่าที่อาศัยอยู่บนต้นไม้เท่านั้น และจะลงมาหากินบนพื้นดินเฉพาะวางไข่เท่านั้น
พบกระจายพันธุ์เฉพาะอเมริกากลาง คือตอนใต้ของเม็กซิโก ไปจนถึงตอนเหนือของทวีปอเมริกาใต้ในโคลอมเบีย และเวเนซุเอลาเท่านั้น
การจำแนก.
แบ่งออกได้เป็น 3 ชนิด
ศาสนเภทตะวันตก

ศาสนเภทตะวันตก  หรือ ศาสนเภทพระสันตะปาปา  เป็นศาสนเภทภายในคริสตจักรโรมันคาทอลิก ตั้งแต่ปี 1378 ถึง 1417 เกิดจากบุคคลสองคนอ้างตนว่าเป็นพระสันตะปาปาพร้อมกัน ความขัดแย้งทางเทววิทยานี้ถูกขับเคลื่อนด้วยการเมืองมากกว่าครั้งใด ๆ สุดท้ายความขัดแย้งก็จบลงด้วยการสังคายนาคอนสแตนส์ เรียกร้องให้พระสันตะปาปาสองพระองค์ปกครองศาสนจักรร่วมกัน
จุดเริ่มต้น.
ศาสนเภทในคริสตจักรโรมันตะวันตกเป็นผลจากจากการที่สมเด็จพระสันตะปาปาเกรกอรีที่ 11 เสด็จกลับมาประทับกรุงโรมเมื่อวันที่ 17 กรกฎาคม 1377 เป็นอันสิ้นสุดอาวีญงปาปาซี ที่นำความเสื่อมเสียมาสู่คริสจักรโรมันตะวันตก เพราะทำให้ฝรั่งเศสที่มีอำนาจเหนือพระสันตะปาปา ความพยายามที่จะขยายอำนาจของระบบอุปถัมภ์และเพิ่มรายได้
สนธิสัญญาเบรตีญี

สนธิสัญญาเบรตีญี  เป็นสนธิสัญญาที่ลงนามเมื่อวันที่ 9 พฤษภาคม ค.ศ. 1360 ระหว่างพระเจ้าเอ็ดเวิร์ดที่ 3 แห่งอังกฤษ กับพระเจ้าฌ็องที่ 2 แห่งฝรั่งเศส ซึ่งหากมองย้อนกลับไป สนธิสัญญานี้ถือกันว่าเป็นเครื่องแสดงการยุติสงครามร้อยปีในระยะแรก (ค.ศ. 1337-1453) และแสดงให้เห็นถึงการครองความเป็นใหญ่ของอังกฤษเหนือยุโรปภาคพื้นทวีป
สนธิสัญญานี้ลงนามที่หมู่บ้านเบรตีญี ใกล้กับเมืองชาทร์ และต่อมาได้รับสัตยาบันในชื่อ สนธิสัญญากาแล เมื่อวันที่ 24 ตุลาคม ค.ศ. 1360
สภานิติบัญญัติแห่งชาติ (ประเทศไทย) พ.ศ. 2534

สภานิติบัญญัติแห่งชาติ ชุดปี พ.ศ. 2534 เกิดขึ้นเมื่อคณะรักษาความสงบเรียบร้อยแห่งชาติ (รสช.) นำโดย พลเอก สุนทร คงสมพงษ์ พลเอก สุจินดา คราประยูร พลเรือเอก ประพัฒน์ กฤษณจันทร์ พลอากาศเอก เกษตร โรจนนิล พลตำรวจเอก สวัสดิ์ อมรวิวัฒน์ และพลเอก อิสระพงศ์ หนุนภักดี ยึดอำนาจการปกครองประเทศจากรัฐบาลพลเอก ชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534
สภานิติบัญญัติแห่งชาติ แต่งตั้งขึ้นตามมาตรา 7 แห่งธรรมนูญการปกครองราชอาณาจักร พุทธศักราช 2534 ประกอบด้วยสมาชิกจำนวน 292 คน ประกาศ ณ วันที่ 15 มีนาคม พ.ศ. 2534 ปฏิบัติหน้าที่จนถึงวันที่ 21 มีนาคม พ.ศ. 2535 สิ้นสุดลงเนื่องจากมีการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
รายชื่อสมาชิก.
ได้มีประกาศแต่งตั้งสมาชิกสภานิติบัญญัติแห่งชาติเมื่อวันที่ 25 มีนาคม พ.ศ. 2534 จำนวน 292 คน โดยสมาชิกมีรายชื่อดังต่อไปนี้
ไอไอเอชเอฟชาลเลนจ์คัพออฟเอเชีย

ไอไอเอชเอฟชาลเลนจ์คัพออฟเอเชีย  เป็นรายการแข่งขันฮอกกี้น้ำแข็งในทวีปเอเชีย วัตถุประสงค์ของการแข่งขันคือการให้โอกาสในการแข่งขันสำหรับทีมเอเชียที่อยู่ในระดับล่างของรายการฮอกกี้น้ำแข็งชิงแชมป์โลกหรือไม่ได้มีส่วนร่วมในรายการชิงแชมป์โลก การแข่งขันนี้จัดขึ้นครั้งแรกที่เขตบริหารพิเศษฮ่องกงใน ค.ศ. 2008 และครั้งที่สองจัดขึ้นในปีต่อมาที่สหรัฐอาหรับเอมิเรตส์ ส่วนครั้งที่สามจัดขึ้นในช่วงวันที่ 29 มีนาคม ถึงวันที่ 4 เมษายน ค.ศ. 2010 ที่จีนไทเป
ส่วนการแข่งขันของผู้หญิงมีขึ้นครั้งแรกที่เซี่ยงไฮ้ตั้งแต่วันที่ 10 ถึง 14 เมษายน ค.ศ. 2010 และยูนิเวอร์ซิตีชาลเลนจ์คัพออฟเอเชียจัดขึ้นครั้งแรกที่โกยาง โซล ตั้งแต่วันที่ 12 ถึง 14 พฤษภาคม ค.ศ. 2010 สำหรับการแข่งขันในรุ่นยุวชน (ยู 20) และยู 18 ได้มีการจัดขึ้นใน ค.ศ. 2012
พระราชกฤษฎีกาผู้ใช้แรงงาน ค.ศ. 1349

พระราชกฤษฎีกาผู้ใช้แรงงาน ค.ศ. 1349  เป็นจุดเริ่มต้นของกฎหมายแรงงานอังกฤษ มีเนื้อหาเป็นการกำหนดสินจ้าง ควบคุมราคาสินค้า บังคับให้บุคคลทุกคนที่อายุต่ำกว่าหกสิบปีต้องทำงาน ห้ามชักพาไปซึ่งบ่าวไพร่ของผู้อื่น และวางเงื่อนไขอื่น ๆ
มูลเหตุ.
พระราชกฤษฎีกาผู้ใช้แรงงานตราขึ้นมาเนื่องจากการระบาดของกาฬโรคในประเทศอังกฤษช่วงปี 1348–1350 ในระหว่างการระบาดดังกล่าว มีประชากรราวร้อยละ 30–40 เสียชีวิต เมื่อประชากรลดลง แรงงานที่รอดชีวิตอยู่จึงเป็นที่ต้องการอย่างยิ่งของภาคเศรษฐกิจการเกษตรในประเทศอังกฤษ
เจ้าของที่ดินมีตัวเลือกเพียงสองประการ คือ แข่งขันกันเพิ่มสินจ้างเพื่อให้คนงานอยากเข้าทำงานด้วย หรือไม่ก็ปล่อยให้ที่ดินของตนรกร้างว่างเปล่า เมื่อสินจ้างเพิ่มขึ้นจึงก่อให้เงินเฟ้อทั้งระบบเศรษฐกิจ ขณะเดียวกัน การผลิตสินค้าก็มีต้นทุนสูงขึ้น บรรดาผู้ดีมีฐานะประสบความเดือดร้อนตามเศรษฐกิจที่เปลี่ยนแปลงอย่างฉับพลัน และจ้างแรงงานได้ยากขึ้น ส่งผลให้เกิดความขัดข้อง จอห์น โกเวอร์ (John Gower) ให้ความเห็นเกี่ยวกับผู้ใช้แรงงานสมัยก่อนเกิดโรคระบาดว่า "พวกเขาเกียจคร้าน พวกเขามีน้อย และพวกเขาละโมบ ทำงานเพียงน้อยนิดก็เรียกค่าตอบสูงยิ่ง" อย่างไรก็ดี แม้คนงานบางกลุ่มเดือดร้อนจากราคาสินค้าที่ทวีขึ้น ก็มีคนงานอีกกลุ่มที่ได้รับประโยชน์จากสินจ้างที่พวกตนสามารถเรียกได้สูงขึ้นในช่วงขาดแคลนแรงงานนี้
พระราชกฤษฎีกานี้พระเจ้าเอ็ดเวิร์ดที่ 3 แห่งอังกฤษทรงตราขึ้นเมื่อ 18 มิถุนายน 1349
กฎหมาย.
พระราชกฤษฎีกาผู้ใช้แรงงานบัญญัติหลายสิ่ง เช่น
ธรรมนูญผู้ใช้แรงงาน ค.ศ. 1351

ธรรมนูญผู้ใช้แรงงาน ค.ศ. 1351  เป็นกฎหมายที่รัฐสภาอังกฤษตราขึ้นเมื่อปี 1351 ในรัชสมัยพระเจ้าเอ็ดเวิร์ดที่ 3 แห่งอังกฤษ เพื่อตอบสนองต่อปัญหาการขาดแคลนแรงงานในอังกฤษ
มูลเหตุ.
กาฬโรคซึ่งส่งผลให้ประชาการยุโรปมากกว่าหนึ่งในสามต้องเสียชีวิต และส่งผลให้ประชากรอังกฤษราวร้อยละ 30–50 ต้องล้มตายนั้น ทำให้การจัดหาแรงงานลดลงอย่างยิ่ง เหล่าขุนนางต้องแข่งขันกันจูงใจให้คนงานเข้าทำงานกับพวกตนมากขึ้น ผู้ใช้แรงงานจึงมีอำนาจต่อรองและเรียกสินจ้างมากขึ้นตามไปด้วย สินจ้างที่เพิ่มขึ้นยังก่อเงินเฟ้อทั่วทั้งระบบเศรษฐกิจ บรรดาผู้ดีมีสกุลประสบความทุกข์ยากเพราะอำนาจทางเศรษฐกิจถูกเปลี่ยนแปลงอย่างฉับพลัน ด้วยพระราชประสงค์จะควบคุมค่าใช้จ่ายด้านแรงงานและอัตราราคาสินค้า พระเจ้าพระเจ้าเอ็ดเวิร์ดที่ 3 จึงทรงตราพระราชกำหนดผู้ใช้แรงงาน ค.ศ. 1349 ขึ้น ขณะที่ฝ่ายรัฐสภาก็พยายามจะสนับสนุนพระราชกำหนดนั้นด้วยธรรมนูญผู้ใช้แรงงาน
เนื้อหา.
ธรรมนูญนี้กำหนดสินจ้างสูงสุดสำหรับผู้ใช้แรงงานโดยสอดคล้องกับสินจ้างที่จ่ายกันก่อนเกิดกาฬโรค โดยเฉพาะอย่างยิ่ง ที่จ่ายกันในปี 1346 ธรรมนูญยังกำหนดให้ชายหญิงที่มีร่างกายสมบูรณ์แข็งแรงต้องทำงาน และวางโทษหนักไว้สำหรับผู้เกียจคร้าน ธรรมนูญระบุไว้ดังนี้
วโรทัย ภิญญสาสน์

วโรทัย ภิญญสาสน์ (เกิด 28 กุมภาพันธ์ พ.ศ. 2482) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดจันทบุรี
ประวัติ.
วโรทัย เกิดเมื่อวันที่ 28 กุมภาพันธ์ พ.ศ. 2482 ที่ ตำบลพลิ้ว อำเภอแหลมสิงห์ จังหวัดจันทบุรี สำเร็จการศึกษาระดับประกาศนียบัตรชั้นสูง จากช่างกลปทุมวัน
การทำงาน.
วโรทัยเป็นเจ้าของกิจการ วโรทัยมอเตอร์ ทำธุรกิจเกี่ยวกับรถยนต์ที่ใหญ่ที่สุดของจันทบุรี และยังมีธุรกิจอีกหลายอย่าง 
งานการเมือง.
อดีตเคยเป็นสมาชิกสภาจังหวัด ในช่วง พ.ศ. 2523 ถึง พ.ศ. 2526 ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดจันทบุรี ในการเลือกตั้ง พ.ศ. 2526 และได้รับเลือกติดต่อกัน จนถึง เดือนมีนาคม พ.ศ. 2535 รวม 4 สมัย และเป็นผู้ที่มีบทบาทในการตั้งกระทู้ถามในสภาผู้แทนราษฎรจำนวนมาก
วโรทัย ภิญญสาสน์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอกชาติชาย ชุณหะวัณ เมื่อปี พ.ศ. 2533 และในรัฐบาลพลเอกสุจินดา คราประยูร เมื่อเดือนมีนาคม พ.ศ. 2535
นายวโรทัย ได้ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 แต่ไม่ได้รับเลือกตั้ง
สมาชิกสภาผู้แทนราษฎร.
วโรทัย ภิญญสาสน์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เอกราชไต้หวัน

เอกราชไต้หวัน  เป็นความเคลื่อนไหวทางการเมืองเพื่อเรียกร้องเอกราชให้แก่สาธารณรัฐจีน (Republic of China) ที่ตั้งอยู่บนเกาะไต้หวันหรือที่เรียกโดยทั่วไปว่า ไต้หวัน มีวัตถุประสงค์เบื้องต้นเป็นการยกเลิกชื่อประเทศสาธารณรัฐจีนที่มีรากฐานมาตั้งแต่สมัยแผ่นดินใหญ่และเปลี่ยนชื่อประเทศเป็นสาธารณรัฐไต้หวัน (Republic of Taiwan) อย่างเป็นทางการ กับทั้งเพื่อสร้างความมั่นคงให้แก่เอกลักษณ์ของชาติไต้หวัน ปฏิเสธและต่อต้านการรวมประเทศจีนไต้หวันเข้ากับสาธารณรัฐประชาชนจีนหรือที่เรียกโดยทั่วไปว่า ประเทศจีน ทั้งยังปฏิเสธแนวคิดหนึ่งประเทศ สองระบบ (one country, two systems) และความเป็นจีน รวมถึงเรียกให้นานาประเทศรับรองไต้หวันเป็นรัฐเอกราช ปัจจุบัน มีองค์การระหว่างประเทศเพียงแห่งเดียวที่รับรองเอกราชของไต้หวันอย่างเป็นทางการ คือ องค์การชาติและประชาชนซึ่งไร้ผู้แทน (Unrepresented Nations and Peoples Organization) และสิ่งที่น่าจะเป็นความสำเร็จเพียงหนึ่งเดียวอันเนื่องมาจากความเคลื่อนไหวนี้ คือ การได้มาซึ่งข้อมติสมัชชาใหญ่แห่งสหประชาชาติที่ 2758 อันว่าด้วยสถานะทางการเมืองของไต้หวัน
ในไต้หวันเอง ความเคลื่อนไหวข้างต้นได้รับการสนับสนุนจากพันธมิตรฟั่นลวี่ (แนวร่วมสีเขียว) ซึ่งประกอบด้วย พรรคประชาธิปไตยก้าวหน้า แต่ถูกพันธมิตรฟั่นหลัน (แนวร่วมสีคราม) ซึ่งนำโดยพรรคก๊กมินตั๋งต่อต้าน เพราะกลุ่มหลังนี้ประสงค์จะคงชื่อประเทศเป็น สาธารณรัฐจีนไว้เนื่องจากเป็นชื่อประเทศที่สืบมาตั้งแต่สมัยแผ่นดินใหญ่และคงไว้ซึ่งสถานะเดิมของสาธารณรัฐจีนตามที่ได้รับฉันทามติเมื่อ ค.ศ. 1992 แม้เป็นสถานะที่ค่อนข้างเคลือบคลุมก็ตาม หรือกลุ่มหลังนี้อาจต้องการให้ไต้หวันหลุดพ้นจากประเทศจีนอย่างช้า ๆ เพราะที่ผ่านมา ประเทศจีนอ้างว่ามีเอกราชเหนือไต้หวันทั้งยังอาศัยการคุกคามทางทหารเสมอ กลุ่มนี้จึงเห็นว่า การประกาศเอกราชเสียทีเดียวอาจนำไปสู่การประเชิญหน้าทางการยุทธระหว่างกองทัพสาธารณรัฐจีนกับกองทัพสาธารณรัฐประชาชนจีน และอาจเอื้ออำนวยให้ประเทศภายนอก เช่น สหรัฐอเมริกา และญี่ปุ่น สอดเข้าเกี่ยวข้องมากขึ้น
การใช้คำ "เอกราช" สำหรับไต้หวันนั้นอาจเป็นที่คลุมเครือ เป็นต้นว่า เมื่อผู้สนับสนุนความเคลื่อนไหวนี้กล่าวว่า เห็นชอบกับเอกราชไต้หวัน อาจหมายความว่า บุคคลเหล่านี้เห็นชอบกับความคิดให้สถาปนาสาธารณรัฐไต้หวันอย่างเป็นทางการ หรืออาจหมายความว่า บุคคลเหล่านี้เห็นว่า ปัจจุบัน ไต้หวันเป็นเอกราชอยู่แล้ว แต่สามารถเป็นไวพจน์ของสาธารณรัฐจีนได้ ซึ่งนับเป็นการบอกปัดการอ้างสิทธิของประเทศจีนโดยปริยาย ก็ได้
ตามประวัติศาสตร์แล้ว ในระหว่าง ค.ศ. 1683 ถึง ค.ศ. 1894 ทั้งไต้หวันและประเทศจีนมีชนชาติแมนจูปกครองเป็นอันหนึ่งอันเดียวกันเรียก จักรวรรดิชิง ครั้นเกิดสงครามจีน–ญี่ปุ่นครั้งแรกเมื่อ ค.ศ. 1895 รัฐบาลชิงทำสนธิสัญญาชิโมโนเซกิ ยกไต้หวันให้เป็นประเทศราชของจักรวรรดิญี่ปุ่น ต่อมาเมื่อสิ้นสงครามโลกครั้งที่สองใน ค.ศ. 1945 กองทัพสาธารณรัฐจีนสามารถเข้าครอบครองจีนแผ่นดินใหญ่ไว้ได้เกือบทั้งหมด และได้ยึดไต้หวันกลับคืนไปจากญี่ปุ่น แต่เมื่อรัฐบาลสาธารณรัฐจีนซึ่งฝ่ายกั๋วหมินตั่ง (Kuomintang) จัดตั้งขึ้นนั้นพ่ายแพ้แก่ฝ่ายคอมมิวนิสต์จีนและถูกขับออกจากจีนแผ่นดินใหญ่ รัฐบาลกั๋วหมินตั๋งจึงเหลืออำนาจแต่ในดินแดนไต้หวันและเกาะข้างเคียง แล้วปกครองด้วยนโยบายต่อต้านคอมมิวนิสต์มาจนปัจจุบัน
บาทบริจาริกา

บาทบริจาริกา หมายถึง ภรรยาที่เป็นสามัญชนของพระมหากษัตริย์ พระมหาอุปราช และเจ้าฟ้า
ประเทศไทย.
ราชสำนักไทยในรัชสมัยพระบาทสมเด็จพระจอมเกล้าเจ้าอยู่หัว พระมหากษัตริย์นอกจากมีพระภรรยาเจ้าแล้ว ยังมีบาทบริจาริกาซึ่งแบ่งได้เป็น 4 ชั้นย่อย ได้แก่ 
สหราชอาณาจักร.
บาทบริจาริกาที่สำคัญในประวัติศาสตร์อังกฤษ เช่น
แฮนริค มะคีทาเรียน

แฮนริค มะคีทาเรียน (เกิด 21 มกราคม ค.ศ. 1989) เป็นนักฟุตบอลชาวอาร์มีเนีย ปัจจุบันเล่นในตำแหน่งกองกลางตัวรุกให้แก่อินเตอร์มิลาน สโมสรในอิตาลี มะคีทาเรียนได้เข้าร่วมการแข่งขันระดับทีมชาติ 59 นัด และทำประตูให้กับทีมชาติอาร์มีเนียไปได้ 19 ประตูนับตั้งแต่ลงสนามครั้งแรกเมื่อวันที่ 14 มกราคม ค.ศ. 2007 สโมสรที่เคยสังกัดก่อนหน้านี้ได้แก่ พยูนิก, เมตาลุรห์โดเนตสค์, ชัคตาร์โดเนตสค์, โบรุสซีอาดอร์ทมุนท์, แมนเชสเตอร์ยูไนเต็ด และอาร์เซนอล ตามลำดับ
มะคีทาเรียนได้รับเลือกให้เป็นนักฟุตบอลอาร์มีเนียแห่งปีใน ค.ศ. 2009, 2011 และ 2012 และยังได้รับการลงคะแนนให้เป็นผู้เล่นยอดเยี่ยมประจำฤดูกาล 2011-12 ของสโมสรชัคตาร์จากแฟนบอลของสโมสรอีกด้วย ในปี ค.ศ. 2012 มีชื่ออยู่ในทำเนียบผู้เล่น 100 อันดับแรกซึ่งรวบรวมโดยหนังสือฟุตบอลยุโรปรายปี 2012-13 ของยูฟ่า จากนั้นก็ได้รับการลงคะแนนให้เป็นนักฟุตบอลยอดเยี่ยมของเครือรัฐเอกราชประจำปี 2012 ทำให้กลายเป็นนักฟุตบอลชาวอาร์มีเนียคนแรกที่ได้รับเลือกให้เป็นผู้เล่นยอดเยี่ยมจากกลุ่มประเทศอดีตสหภาพโซเวียต
มะคีทาเรียนได้รับชื่อเล่นจากแฟนฟุตบอลบอลในอาร์มีเนียว่า "แฮโน" ในช่วงต้นอาชีพนักเตะของเขา และไม่นานมานี้ก็ได้รับชื่อเล่นว่า "มึคเคอ" และ "มิคคี" จากแฟนฟุตบอลของโบรุสซีอาดอร์ทมุนท์
มะคีทาเรียนได้ย้ายมาโบรุสซีอาดอร์ทมุนท์สู่แมนเชสเตอร์ยูไนเต็ดในช่วงเปิดฤดูกาล 2016–2017 แต่ทว่าในฤดูกาลต่อมา มีปัญหาเรื่องการเล่นที่ตกลงไป จึงถูกลดขั้นเป็นเพียงตัวสำรองและไม่ได้รับโอกาสให้ลงเล่นมากนัก ในที่สุดในช่วงต้นปี ค.ศ. 2018 ระหว่างฤดูกาล 2017–2018 จึงได้ย้ายมาสู่อาร์เซนอล โดยเป็นการแลกเปลี่ยนตัวกันกับอาเลกซิส ซานเชซ และนับเป็นนักฟุตบอลที่ 9 ที่ได้เล่นให้ทั้งสองสโมสรนี้ มะคีทาเรียนลงเล่นให้กับอาร์เซนอลนัดแรก เมื่ออาร์เซนอลเป็นฝ่ายบุกไปเยือน สวอนซีซิตี ที่สนามลิเบอร์ตี ในพรีเมียร์ลีกนัดที่ 25 ด้วยการเป็นตัวสำรองลงมาเล่นแทนที่โมฮัมหมัด เอลเนนี ในนาทีที่ 60 และเกือบโหม่งทำประตูตีเสมอให้อาร์เซนอลได้ด้วย แต่เมื่อจบการแข่งขัน อาร์เซนอลเป็นฝ่ายแพ้ไป 3–1
มะคีทาเรียน สามารถยิงประตูแรกให้กับอาร์เซนอลได้ในฟุตบอลยูฟ่ายูโรปาลีก ฤดูกาล 2017–18 รอบ 32 ทีมสุดท้าย นัดที่ 1 โดยอาร์เซนอลเป็นฝ่ายบุกไปเยือน เอซีมิลาน ที่สนามซานซีโร และมะคีทาเรียนยิงประตูที่ 1 ในนาทีที่ 15 ผลการแข่งขัน อาร์เซนอลเป็นฝ่ายชนะเอซีมิลาน ไป 2–0
ชุบ กาญจนประกร

ศาสตราจารย์ ชุบ กาญจนประกร เป็นอดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอกเกรียงศักดิ์ ชมะนันทน์ เป็นอดีตอธิการบดีสถาบันบัณฑิตพัฒนบริหารศาสตร์ และอดีตนายกสภามหาวิทยาลัยขอนแก่น
ประวัติ.
ชุบ กาญจนประกร เคยดำรงตำแหน่งอธิการบดีสถาบันบัณฑิตพัฒนบริหารศาสตร์ ระหว่างเดือนธันวาคม พ.ศ. 2514 ถึง พ.ศ. 2517 หลังจากนั้นได้เข้ารับหน้าที่เป็นอธิการบดีมหาวิทยาลัยอัสสัมชัญ
ในปี พ.ศ. 2519 เขาได้รับแต่งตั้งจากคณะกรรมการบริหารสภาวิจัยแห่งชาติ ให้ทำหน้าที่ประธานอนุกรรมการวางนโยบายและแผนวิทยาศาสตร์และเทคโนโลยี ซึ่งผลการดำเนินงานในครั้งนั้นได้มีข้อเสนอแนะให้มีการจัดตั้งกระทรวงวิทยาศาสตร์ เทคโนโลยีและการพลังงาน แต่ยังไม่ทันได้ดำเนินการก็มีการเปลี่ยนแปลงรัฐบาลเสียก่อน จนกระทั่งได้มีการจัดตั้งกระทรวงดังกล่าว ในปี พ.ศ. 2522 และมีพลเอก เกรียงศักดิ์ เป็นรัฐมนตรีว่าการกระทรวงฯ ในระยะแรก ต่อมานายชุบ ได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน
ชุบ กาญจนประกร ได้รับแต่งตั้งเป็นศาสตราจารย์
ชุบ กาญจนประกร ถึงแก่อนิจกรรม เมื่อวันที่ 29 มิถุนายน พ.ศ. 2525 สิริอายุได้ 66 ปี
นางงามจักรวาล 2013

นางงามจักรวาล 2013  เป็นการจัดประกวดนางงามจักรวาลครั้งที่ 62 จัดขึ้นในวันที่ 10 พฤศจิกายน พ.ศ. 2556 (ตามเวลาในประเทศไทย) ณ โครคุสซีตีฮอลล์ กรุงมอสโก ประเทศรัสเซีย โดย โอลิเวีย คัลโป นางงามจักรวาล 2012 จากสหรัฐ มอบมงกุฎให้แก่ กาบริเอลา อิสเลร์ จากประเทศเวเนซุเอลา ครองตำแหน่งนางงามจักรวาล 2013 โดยเป็นการชนะเลิศครั้งที่เจ็ดของประเทศเวเนซุเอลา
ผลการประกวด.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
ผู้เข้าประกวด 86 คน ดังต่อไปนี้
สุรินทร์ เศรษฐมานิต

ศาสตราจารย์กิตติคุณ สุรินทร์ เศรษฐมานิต เป็นกรรมการสภามหาวิทยาลัยผู้ทรงคุณวุฒิ จุฬาลงกรณ์มหาวิทยาลัย เป็นอดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอกเกรียงศักดิ์ ชมะนันทน์ และเป็นอดีตรองอธิการบดีจุฬาลงกรณ์มหาวิทยาลัย
ประวัติ.
ศาสตราจารย์กิตติคุณ สุรินทร์ เศรษฐมานิต หรือ ศาสตราจารย์กิตติคุณ ดร.สุรินทร์ เศรษฐมานิต เกิดเมื่อวันที่ 17 สิงหาคม พ.ศ. 2478 สำเร็จการศึกษาระดับปริญญาตรี และปริญญาเอก สาขาวิศวกรรมโยธา จากมหาวิทยาลัยลอนดอน ประเทศอังกฤษ และประกาศนียบัตรบัณฑิต สาขา Public Health Engineering
การทำงาน.
ศ.กิตติคุณ สุรินทร์ เข้ารับราชการเป็นอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2506 เคยดำรงตำแหน่งเลขาธิการจุฬาลงกรณ์มหาวิทยาลัย ในปี พ.ศ. 2515 สมัยของศาสตราจารย์ ดร.อรุณ สรเทศน์ เป็นอธิการบดี ต่อมาได้รับแต่งตั้งเป็นเลขานุการรัฐมนตรีว่าการกระทรวงอุตสาหกรรม (อรุณ สรเทศน์) ในเดือนกรกฎาคม พ.ศ. 2517 เขากลับเข้ารับหน้าที่คณบดีคณะวิศวกรรมศาสตร์ ในปี พ.ศ. 2518 ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอกเกรียงศักดิ์ ชมะนันทน์ (ครม.41) ในปี พ.ศ. 2523 แทน ศ.ดร.ชุบ กาญจนประกร จากนั้นเขาได้กลับเข้ารับราชการ และได้รับแต่งตั้งเป็นรองอธิการบดีฝ่ายวิชาการ จุฬาลงกรณ์มหาวิทยาลัย ในปี พ.ศ. 2531
ศาสตราจารย์กิตติคุณ สุรินทร์ เศรษฐมานิต ปัจจุบันดำรงตำแหน่งศาสตราภิชาน ประจำสถาบันวิจัยสภาวะแวดล้อม จุฬาลงกรณ์มหาวิทยาลัย
พฤกษาสวาท

พฤกษาสวาท เป็นนวนิยายที่ประพันธ์โดย กฤษณา อโศกสิน ตีพิมพ์เป็นตอน ๆ ลงในนิตยสารนทีทอง ตั้งแต่ปี พ.ศ. 2506-2507 ได้รับการตีพิมพ์ครั้งแรกเมื่อปี พ.ศ. 2522 โดยสำนักพิมพ์โชคชัยเทเวศร์ ถูกสร้างเป็นละคร 3 ครั้ง ได้แก่ปี พ.ศ. 2527 ทางช่อง 3, พ.ศ. 2538 ทางช่อง 5, และ พ.ศ. 2550 ทางช่อง 3
เรื่องย่อ.
เป็นเรื่องราวของประจิม หนุ่มใหญ่บุคลิกเชยๆ ใส่แว่นหนาเตอะแต่ชอบสาวเปรี้ยว ถึงแม้ว่า "สตี" ญาติห่างๆ ที่คุณนายอรรถ แม่ของประจิม รับเลี้ยงและส่งเสียให้เรียนแอบหลงรักเขาแต่เขาก็ไม่สนใจ เมื่อถูกบอกสาวสเป็คเลิกครั้งสุดท้ายจึงผิดหวังกลับไปกินเหล้าเมา ทำให้คุณนายอรรถ และ ประภัสสร พี่สาวแท้ๆ รู้สึกเป็นห่วงและเดือดร้อนตามไปด้วย ต่อมา เอิบ เพื่อนสนิทของประจิมที่อยู่ลำพูนได้ เสียชีวิต จึงได้ฝากเขาให้ ช่วยดูแล อรอินทรา หรือ อ่อน ลูกสาวคนเดียวให้ด้วย เขาจึงได้รับ เธอมาอยู่ด้วยในฐานะหลานสาว ทำให้คุณนายอรรถ ประภัสสรและลูกชายที่ชื่อ วิกสิต ไม่พอใจ ยกเว้นสตีซึ่งดีกับอ่อน ภายหลังประจิมไปเปลี่ยนบุคลิกตนเองให้ทันสมัยขึ้นเพราะเขาหลงรัก อ่อน วิกสิตหลานเขาก็ได้หลงรักเธอด้วย ซึ่งเธอก็รักวิกสิตเช่นกัน แต่ประจิมต้องการแต่งงานกับอ่อนจึงกีดกันและไม่ให้อ่อนไปเรียนอีก ทำให้แม่และพี่สาวของเขาไม่ชอบใจและทัดทานไม่ยอมให้แต่งงาน วิกสิตจึงพาอ่อนหนีออกจากบ้าน ประจิมรู้สึกคลั่งจึงออกตามหาจนพบเธออยู่กับวิกสิตที่ชะอำจึงโกรธและปลุกปล้ำอ่อนจนตกเป็นของเขา ชายทั้งสองต่อยกันและอ่อนถูกประณามว่าเป็นผู้หญิงสองใจ พอกลับมาประจิมจึงออกไปดื่มเหล้าและคบหา นันทวัน เพื่อประชดอ่อน แต่เธอก็ไม่สนใจ ต่อมาอ่อนตั้งครรภ์ทำให้ประจิมคิดว่าเป็นลูกของวิกสิต แต่วิกสิตบอกว่าประจิมเป็นพ่อ ประจิมไม่เชื่อทำให้อ่อนเสียใจหนีกลับไปอยู่ลำพูน ภายหลังวิกสิตไปเล่นดนตรีที่เชียงใหม่ในช่วงปิดเทอม และพบ อ่อนที่นั่น จึงโทรบอกประจิมให้มารับอ่อน ประจิมดีใจมากรีบขับรถไปรับจนพลิกคว่ำได้รับบาดเจ็บสาหัส อ่อนจึงยอมกลับกรุงเทพฯ ไปดูแลเขาและลงเอยกัน ส่วนวิกสิตเรียนจบและยอมหลีกทางให้
ทินกร พันธุ์กระวี

นาวาอากาศโท ทินกร พันธุ์กระวี เป็นอดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ เป็นอดีตสมาชิกสภาผู้แทนราษฎรจังหวัดพิษณุโลก และเป็นประธานกรรมการและผู้ก่อตั้ง บริษัท อายิโนะโมะโต๊ะ (ประเทศไทย) จำกัด อดีตนายกสมาคมอัสสัมชัญ
ประวัติ.
ทินกร พันธุ์กระวี เกิดเมื่อวันที่ 14 มีนาคม พ.ศ. 2461 เป็นบุตรของนายเจริญ กับนางแช่ม พันธุ์กระวี และเป็นน้องชายร่วมสายโลหิตของท่านผู้หญิง ละเอียด พิบูลสงคราม สำเร็จการศึกษาระดับมัธยมศึกษาจากโรงเรียนอัสสัมชัญ โดยสมัยเรียนที่โรงเรียนอัสสัมชัญเขาได้รับทุนการศึกษาตลอดจนจบ ด้วยเหตุที่เขาได้เลขประจำตัว อสช ที่ 10000 พอดี จากนั้นจึงเข้าศึกษาต่อในระดับปริญญาตรี ทางวิศวกรรมเครื่องกล จากจุฬาลงกรณ์มหาวิทยาลัย ในปี 2486 ด้านครอบครัว สมรสกับคุณหญิงวิบูลวรรณ พันธุ์กระวี มีบุตรด้วยกัน 4 คน
การทำงาน.
นาวาอากาศโท ทินกร พันธุ์กระวี เข้ารับราชการในกองทัพอากาศ และเคยได้รับตำแหน่งผู้ช่วยทูตฝ่ายทหารอากาศ ประจำประเทศอังกฤษ และเคยได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก 6 สมัย ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา และในการเลือกตั้งเดือนธันวาคม พ.ศ. 2500 หลังจากนั้นจึงเว้นว่างทางการเมืองไปจนกระทั่งกลับมาได้รับเลือกตั้งอีกครั้งในการเลือกตั้ง พ.ศ. 2518 สังกัดพรรคชาติไทย และในการเลือกตั้ง พ.ศ. 2519 พ.ศ. 2522 และ พ.ศ. 2526 รวมทั้งสิ้น 6 สมัย
ทินกร เคยได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลหม่อมราชวงศ์คึกฤทธิ์ ปราโมช (ครม.36) ในรัฐบาลหม่อมราชวงศ์เสนีย์ ปราโมช (ครม.37, ครม.38) แต่คณะรัฐมนตรีคณะนี้สิ้นสุดลง เพราะคณะปฏิรูปการปกครองแผ่นดิน อันมี พลเรือเอกสงัด ชลออยู่ เป็นหัวหน้า ได้กระทำการยึดอำนาจ การปกครองแผ่นดินเป็นผลสำเร็จ เมื่อวันที่ 6 ตุลาคม พ.ศ. 2519 จึงเป็นคณะรัฐมนตรีที่มีอายุสั้นที่สุดด้วยคือ 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง ทำให้ได้รับฉายาว่า "รัฐบาลวันเดียว"
และต่อมาได้รับแต่งตั้งเป็นรัฐมนตรีช่วยว่าการกระทรวงคมนาคม ในปี พ.ศ. 2523 และถูกปรับมารับตำแหน่งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอกเปรม ติณสูลานนท์ (ครม.42) ในปี พ.ศ. 2524
ผลงานสำคัญ.
นาวาอากาศโท ทินกร เป็นผู้ริเริ่มงานด้านวิศวกรรมศาสตร์ที่สำคัญของประเทศไทย อาทิ โครงการชลประทานเขื่อนนเรศวร การรื้อฟื้นโครงการสนามบินหนองงูเห่า การผลักดันโครงการการพัฒนาพลังงานทดแทนและการประหยัดพลังงานของประเทศ การสร้างสถานีรับสัญญาณดาวเทียมเพื่อการสำรวจทรัพยากรธรรมชาติในบริเวณสถาบันเทคโนโลยีพระจอมเกล้าเจ้าคุณทหารลาดกระบัง การจัดตั้งสภาวิทยาศาสตร์และเทคโนโลยี และการสร้างเมืองวิทยาศาสตร์
ถึงแก่อนิจกรรม.
น.ท.ทินกร ถึงแก่อนิจกรรมเมื่อวันที่ 20 กรกฎาคม พ.ศ. 2555 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพ เมื่อวันที่ 30 ตุลาคม พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์.
นาวาอากาศโท ทินกร พันธุ์กระวี ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
จั่น เจา

จั่น เจา  เป็นตัวละครจากวรรณกรรมจีนเรื่อง "เจ็ดผู้กล้าห้าผู้ทรงธรรม (The Seven Heroes and Five Gallants)" เป็นจอมยุทธ์พเนจร ซึ่งมีความสามารถในการต่อสู้เป็นเลิศและมีฉายาว่า "จอมยุทธ์ใต้" ("Southern Hero") ภายหลังเลื่อมใสในอุดมการณ์ของเปา เจิ่ง  จึงเข้าช่วยเหลือราชการของเขา และจักรพรรดิเหรินจงตั้งให้เป็นราชองครักษ์ระดับ 4 พร้อมประทานฉายาให้ว่า "แมวหลวง" ("Royal Cat") เพราะเห็นกิริยาปราดเปรียวว่องไวประดุจแมว
เวนเจินส์ (2003)

เวนเจินส์ (2003)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2003 ซึ่งจัดเป็นปีที่ 3 ในชื่อเวนเจินส์ สถานที่จัดคือเป๊ปซี่ เซ็นเตอร์ ในเมืองเดนเวอร์, รัฐโคโลราโด เมื่อวันที่ 27 กรกฎาคม ค.ศ. 2003 ซึ่งจัดหลังจากศึกแบดบลัด (2003)
เวนเจินส์ (2004)

เวนเจินส์ (2004)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2004 ซึ่งจัดเป็นปีที่ 4 ในชื่อเวนเจินส์ สถานที่จัดคือHartford Civic Center ในเมืองHartford, Connecticut เมื่อวันที่ 11 กรกฎาคม ค.ศ. 2004 ซึ่งจัดหลังจากศึกเดอะเกรทอเมริกันแบช (2004)
พวงเล็ก บุญเชียง

พวงเล็ก บุญเชียง (เกิด 18 มีนาคม พ.ศ. 2493) เป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกสุจินดา คราประยูร อดีตสมาชิกสภาผู้แทนราษฎรจังหวัดพะเยา 7 สมัย สังกัดพรรคชาติไทย และอดีตสมาชิกวุฒิสภาจังหวัดพะเยา
ประวัติ.
พวงเล็ก บุญเชียง (สกุลเดิม : ตันบรรจง) เกิดเมื่อวันที่ 18 มีนาคม พ.ศ. 2493 เป็นบุตรของนายเพียว ตันบรรจง กับ นางหลวน ตันบรรจง และ เป็นพี่สาวของนายไพโรจน์ ตันบรรจง และนายไพรัตน์ ตันบรรจง สำเร็จการศึกษาที่โรงเรียนสายปัญญา ในพระบรมราชินูปถัมภ์ และโรงเรียนเตรียมอุดมศึกษา สำเร็จการศึกษาระดับปริญญาตรี สาขาบริหารธุรกิจ จาก St.Mary College ประเทศสหรัฐอเมริกา
งานการเมือง.
หลังจากสำเร็จการศึกษาในระดับปริญญาตรี พวงเล็กได้ประกอบธุรกิจส่วนตัว ด้วยการเป็นกรรมการผู้จัดการ บริษัท รวมเพียว จำกัด ซึ่งเป็นกิจการของครอบครัว
งานการเมือง.
พวงเล็ก ได้รับเลือกตั้งเป็นสมาชิกสภาผู้แทนราษฎรจังหวัดพะเยา ในการเลือกตั้ง พ.ศ. 2522 สังกัดพรรคชาติไทย และได้รับเลือกติดต่อกัน จนถึง พ.ศ. 2538 รวม 7 สมัย 
พวงเล็ก ได้รับแต่งตั้งเป็นเลขานุการรัฐมนตรีว่าการกระทรวงอุตสาหกรรม (บรรหาร ศิลปอาชา) เมื่อปี พ.ศ. 2531
ต่อมาได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงพาณิชย์ ในรัฐบาลพลเอกสุจินดา คราประยูร เมื่อเดือนมีนาคม พ.ศ. 2535
ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดพะเยา
สมาชิกสภาผู้แทนราษฎร.
พวงเล็ก บุญเชียง ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
สมาชิกวุฒิสภา.
พวงเล็ก บุญเชียง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ประธานาธิบดีเนปาล

ประธานาธิบดีเนปาล  หรือเรียกอย่างเป็นทางการว่า ประธานาธิบดีแห่งสหพันธ์สาธารณรัฐประชาธิปไตยเนปาล เป็นประมุขแห่งรัฐเนปาลและผู้บัญชาการทหารสูงสุดของกองทัพเนปาล ประธานาธิบดีได้รับการเลือกตั้งทางอ้อมโดยวิทยาลัยการเลือกตั้งที่ประกอบด้วยรัฐสภาแห่งสหพันธรัฐเนปาลและสภาระดับรัฐของแต่ละรัฐทั้งเจ็ดแห่งของเนปาล ซึ่งล้วนได้รับการเลือกตั้งโดยตรง ตำแหน่งถูกสถาปนาขึ้นในเดือนพฤษภาคม พ.ศ. 2551 หลังจากที่ประเทศได้รับการประกาศให้เป็นสาธารณรัฐ ประธานาธิบดีคนปัจจุบันคือ ราม จันทระ เปาเฑล ซึ่งสาบานตนเข้ารับตำแหน่งเมื่อวันที่ 13 มีนาคม พ.ศ. 2566 เงินเดือนขั้นพื้นฐานของประธานาธิบดีเนปาลคือ 150,450 รูปีเนปาล
การสถาปนาตำแหน่ง.
ภายใต้รัฐธรรมนูญชั่วคราวที่รับรองในเดือนมกราคม พ.ศ. 2550 อำนาจการปกครองทั้งหมดถูกถอดจากพระมหากษัตริย์เนปาล และสภาได้มีการร่างรัฐธรรมนูญของเนปาลที่ได้รับเลือกในการเลือกตั้งสภาร่างรัฐธรรมนูญ พ.ศ. 2551 จะต้องตัดสินใจในการประชุมครั้งแรกว่าจะคงระบอบกษัตริย์ต่อไปหรือประกาศเป็นสาธารณรัฐ ในระหว่างการระงับระบอบกษัตริย์ คิริชา ประสาท โกอิราลา ซึ่งเป็นนายกรัฐมนตรีของเนปาลในขณะนั้นได้ทำหน้าที่เป็นประมุขแห่วรัฐแทน เมื่อวันที่ 28 พฤษภาคม พ.ศ. 2551 สภาได้ลงมติให้ยกเลิกระบอบกษัตริย์ และ ราม วะรัณ ยาทวะ ได้รับเลือกจากการลงคะแนนครั้งประวัติศาสตร์ในสภาร่างรัฐธรรมนูญ และสาบานตนเข้ารับตำแหน่งประธานาธิบดีคนแรกของประเทศ จึงถือเป็นการสิ้นสุดของระบอบกษัตริย์ในประเทศเนปาลที่มีมายาวนานถึง 247 ปี
สงครามประกาศอิสรภาพสกอตแลนด์ครั้งที่สอง

สงครามประกาศอิสรภาพสกอตแลนด์ครั้งที่สอง  (1332-1357) เป็นกลุ่มที่สองของหนึ่งในการทัพทางทหารที่เป็นการต่อสู้กันระหว่างสองดินแดนอิสระ ราชอาณาจักรสกอตแลนด์และราชอาณาจักรอังกฤษ ในช่วงปลายศตวรรษที่ 13 และต้นศตวรรษที่ 14
สงครามครั้งที่สองเกิดขึ้นมาจากปัญหาที่เกิดขึ้นมาจากครั้งแรก สนธิสัญญาเอดินบะระ-นอร์แทมป์ตัน ซึ่งสงครามครั้งที่หนึ่งได้กล่าวอ้างว่าไม่เคยได้รับการยอมรับอย่างแพร่หลายในหมู่ชาวอังกฤษ และได้สร้างกลุ่มใหม่ของขุนนางที่มีสิทธิ์ได้ถูกเรียกว่า "ผู้ถูกตัดการอ้างสิทธิ์"(disinherited) ซึ่งมีความรู้สึกว่าได้ถูกตัดสิทธิ์อย่างไม่เหมาะสมโดยสิทธิ์ในดินแดนสกอตแลนด์ หนึ่งในผู้ถูกตัดการอ้างสิทธิ์คือ เอ็ดเวิร์ด แบลลิโอ(Edward Balliol) พระราชโอรสของอดีตกษัตริย์แห่งสกอตแลนด์ ด้วยการสนับสนุนอย่างไตร่ตรองของพระเจ้าเอ็ดเวิร์ดที่ 3 แห่งอังกฤษ แบลลิโอได้เรียกร้องทวงคืนดินแดนบรรพบุรุษของพระองค์ และเมื่อไม่ได้สิ่งที่ตามพระประสงค์ก็เตรียมพร้อมที่จะบุกสกอตแลนด์ ภายหลังจากที่พระองค์ได้สวมมงกุฏแต่งตั้งพระองค์เองขึ้นเป็นกษัตริย์แห่งสกอตแลนด์ แม้ว่าดาวิดที่สองซึ่งทรงพระเยาว์ยังมีสิทธิ์อันชอบธรรมอยู่ สิ่งที่ตามมาก็ได้กลายเป็นสงครามสืบราชบัลลังก์และสงครามกลางเมือง ในขณะที่ชาวสก็อตบางคนได้ออกมาลุกขึ้นเพื่อปกป้องดาวิดและคนอื่นๆได้มีการโยนฉลากกับเอ็ดเวิร์ด แบลลิโอ, ผู้ที่จะได้เข้าร่วมในไม่ช้าของความพยายามของพระองค์โดยกษัตริย์อังกฤษ ดาวิดที่สองได้ถูกบังคับให้ลี้ภัยไปอยู่ภายใต้ "พันธมิตรที่เก่าแก่"กับพระเจ้าฟิลิปที่ 6 แห่งฝรั่งเศส จนกว่าพระองค์จะเจริญพระชนม์มากขึ้นกว่านี้ ในขณะที่หนึ่งในผู้พิทักษ์รวมถึงกษัตริย์แห่งสกอตแลนด์ในอนาคต โรเบิร์ท สจ๊วตได้ต่อสู้รบไปรบมากับแบลลิโอและพระเจ้าเอ็ดเวิร์ดที่สามจากดินแดนสกอตแลนด์ เมื่อเสียงข้างมากของเขา เขาได้กลับมาคืนมา, แต่อยู่ได้ไม่นานในสกอตแลนด์ก่อนที่เขาจะถูกจับกุมโดยอังกฤษ ภายหลังที่เขาได้ทำหน้าที่สำหรับที่เหลือของสงครามครั้งที่สองเป็นจุดต่อรอง
ยุทธการที่คัลเบลียน

ยุทธการคัลเบลียน  เป็นการต่อสู้กันในวันที่ 30 พฤศจิกายน 1335 ในระหว่างสงครามอิสรภาพสกอตแลนด์ครั้งที่ 2 โดยครั้งนี้ฝ่ายสกอตแลนด์ได้รับชัยชนะภายใต้การนำโดยแอนดริว มูร์เรย์ การ์เดียนแห่งสกอตแลนด์ ซึ่งเอาชนะกองทัพแองโกล-สกอต ภายใต้การบังคับบัญชาของดาวิดที่ 3 สเตรทบอจี เอิร์ลแห่งอัทฮอลซึ่งเป็นผู้สนับสนุนหลักของเอ็ดเวิร์ด บัลลิอล
วอลเลย์บอลยุวชนหญิงชิงแชมป์โลก 2013

วอลเลย์บอลยุวชนชิงแชมป์โลก 2013  ได้มีการจัดขึ้นที่จังหวัดนครราชสีมา ประเทศไทย ตั้งแต่วันที่ 26 กรกฎาคม ถึง 4 สิงหาคม พ.ศ. 2556 รายการนี้เป็นการแข่งขันครั้งแรกที่มีทีมเข้าร่วมถึง 20 ทีม
 * "สหภาพแพนอเมริกันวอลเลย์บอล"
หลักเกณฑ์การแข่งขัน.
20 ทีมจะได้รับการแบ่งออกเป็น 4 สาย ๆ ละ 5 ทีมโดยแต่ละสายจะทำการแข่งขันแบบพบกันหมด ทีมที่ได้อันดับล่างของแต่ละสายจะทำการแข่งเพื่อชิงที่ 17-20 ในระบบการแข่งขันแบบพบกันหมด
ส่วนทีมที่เหลือ 16 ทีมจะแข่งกันเพื่อเข้ารอบแปดทีมสุดท้ายด้วยการแข่งขันแบบเพลย์ออฟ (ที่ 1 ของสายเอ พบกับที่ 4 ของสายบี ฯลฯ) ซึ่งผู้ชนะเพลย์ออฟจะผ่านเข้าสู่รอบก่อนรอง, รองชนะเลิศ และรอบชิงชนะเลิศเพื่อชิงที่ 1 ถึง 8 ในขณะที่ผู้แพ้รอบเพลย์ออฟจะเข้าแข่งขันในรอบจัดอันดับ เช่นเดียวกับระบบรอบก่อนรอง, รองชนะเลิศ และรอบชิงชนะเลิศ ที่มีการชิงที่ 9 ถึง 16
สถานที่จัดการแข่งขัน.
ชาติชายฮอลล์ และลิปตพัลลภฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 จังหวัดนครราชสีมา 
อันดับการแข่งขัน.
<templatestyles src="Col-begin/styles.css"/>
การถ่ายทอดสด.
สยามสปอร์ตซินดิเคท ได้ลิขสิทธิ์ถ่ายทอดการแข่งขันวอลเลย์บอลเวิลด์ยุวชนหญิงอายุไม่เกิน 18 ปีชิงแชมป์โลก ในทุกนัดการแข่งขันที่วอลเลย์บอลยุวชนหญิงทีมชาติไทยลงแข่ง รวมถึงเทปบันทึกการแข่งขันนัดต่าง ๆ ผ่านทางช่อง SMM TV
อนันต์ กลินทะ

พลอากาศเอก อนันต์ กลินทะ (19 มิถุนายน พ.ศ. 2476 – 7 ธันวาคม พ.ศ. 2562) เป็นอดีตรัฐมนตรีว่าการกระทรวงมหาดไทย ในรัฐบาลพลเอกสุจินดา คราประยูร อดีตรองผู้บัญชาการทหารอากาศ และเป็นอดีตราชองครักษ์พิเศษ
ประวัติ.
พลอากาศเอกอนันต์ กลินทะ เกิดเมื่อวันที่ 19 มิถุนายน พ.ศ. 2476 ณ บ้านที่ตำบล รองเมือง อำเภอปทุมวัน จังหวัดพระนคร สมรสกับ น.ต.หญิง รัชนี กลินทะ (ประทีปเสน) ต่อมา น.ต.หญิง รัชนี ถึงแก่กรรม จึงสมรสใหม่กับนางสุรภีร์ กลินทะ (เสถียรศรี)
พลอากาศเอกอนันต์ มีบุตรและธิดาดังนี้
1. นายนนท์ กลินทะ ผู้อำนวยการใหญ่ฝ่ายขาย บริษัท การบินไทย จำกัด (มหาชน)
2. นางชญาดา สิรินุกุล ข้าราชการกรมส่งเสริมการค้าระหว่างประเทศ กระทรวงพาณิชย์
3. นางสาวอภิสรา กลินทะ เจ้าหน้าที่บริหาร 7 บริษัท ท่าอากาศยานไทย จำกัด (มหาชน)
4. นายภัทรพล กลินทะ นักวิชาการนโยบายและแผนปฏิบัติการระดับสูง สังกัดสำนักงานคณะกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ
ในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) ได้มีการแต่งตั้งคณะกรรมการนโยบายแห่งชาติ ซึ่งเขาได้รับแต่งตั้งในครั้งนั้นด้วย ต่อมาเขาได้รับตำแหน่งรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน
ต่อมาในปี พ.ศ. 2535 ได้รับแต่งตั้งเป็นรัฐมนตรีว่าการกระทรวงมหาดไทย ในรัฐบาลพลเอกสุจินดา คราประยูร และเป็นสมาชิกวุฒิสภาในปีเดียวกัน
การทำงาน.
การดำรงตำแหน่งในคณะต่างๆ.
บริษัท การบินไทย จำกัด (มหาชน)
ราชการสงคราม.
ในกรณีสงครามเกาหลี รุ่นที่ 15 ผลัดที่ 2
ถิรชัย วุฒิธรรม

ถิรชัย วุฒิธรรม (เกิด 25 มีนาคม พ.ศ. 2493) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎร แบบสัดส่วน สังกัดพรรคเพื่อแผ่นดิน อดีตสมาชิกวุฒิสภา อดีตรองผู้ว่าราชการกรุงเทพมหานคร
ประวัติ.
ถิรชัย เกิดเมื่อวันที่ 25 มีนาคม พ.ศ. 2493 จบการศึกษาชั้นมัธยมศึกษาจากโรงเรียนอำนวยศิลป์ ระดับปริญญาตรี สาขาจิตวิทยา จากCornell สหรัฐอเมริกา และปริญญาตรี สาขาบริหารธุรกิจ และปริญญาตรี สาขาการบริหารจัดการกอล์ฟ จากมหาวิทยาลัยรามคำแหง และได้รับปริญญาดุษฎีกิตติมศักดิ์ สาขาการศึกษาต่อเนื่อง จากมหาวิทยาลัยรามคำแหง
วิทยาลัยป้องกันราชอาณาจักร(วปอ.)รุ่นที่4 (ปี 2534-2535) มีเพื่อนร่วมรุ่นเช่น ประชา มาลีนนท์ , พล.อ.มงคล อัมพรพิสิฎฐ์ , ห้างทอง ธรรมวัฒนะ, พล.อ.จรัล กุลละวณิชย์ , พล.อ.นฤนาท กัมปนาทแสนยากร เป็นต้น
มีบุตรชาย ได้แก่ นายธันว์ วุฒิธรรม อดีตผู้ช่วยเลขานุการรัฐมนตีช่วยว่าการกระทรวงการคลัง
การทำงาน.
ถิรชัย วุฒิธรรม มีบทบาทในวงการกีฬาหลายชนิด เคยดำรงตำแหน่งอุปนายกสมาคมฟุตบอลแห่งประเทศไทย ในพระบรมราชูปถัมภ์ อุปนายกสมาคมรักบี้ ในพระบรมราชูปถัมภ์ และสมาคมกีฬาอีกนับสิบสมาคม เป็นคณะกรรมการการกีฬาแห่งประเทศไทย ในส่วนของงานการเมืองเขาเคยดำรงตำแหน่งสมาชิกสภานิติบัญญัติแห่งชาติ เคยดำรงตำแหน่งรองผู้ว่าราชการกรุงเทพมหานคร เคยเป็นที่ปรึกษารัฐมนตรีหลายกระทรวง ดำรงตำแหน่งเลขาธิการรัฐมนตรีว่าการกระทรวงยุติธรรม เป็นที่ปรึกษากิตติมศักดิ์ผู้ว่าราชการกรุงเทพมหานคร (นายอภิรักษ์ โกษะโยธิน) เป็นผู้มีบทบาทในการพัฒนากรุงเทพมหานครในทุกยุคสมัย เป็นกรรมการบริหารบริษัทการบินไทย จำกัด (มหาชน) กรรมการบริหารบริษัทการท่าอากาศยานไทย จำกัด (มหาชน) และดำรงตำแหน่งบอร์ดบริษัทรัฐวิสาหกิจอีกหลายแห่ง เขายังเป็นพลเรือนผู้มีบทบาทในแวดวงทหารหลายยุคสมัย โดยเฉพาะช่วงปี 2532-2550 ไล่ตั้งแต่ยุคของ พล.อ.อ. เกษตร โรจนนิล จนถึง ผบ.เหล่าทัพหลายยุคสมัย เป็นผู้มีประสบการณ์และความรู้ในแวดวงกีฬาและการเมือง ปัจจุบันดำรงตำแหน่งประธานกรรมการบริษัท M picture entertainment จำกัด (มหาชน) ในเครือ Major Cineplex
ในการเลือกตั้ง พ.ศ. 2550 ถิรชัย วุฒิธรรม ลงสมัครรับเลือกตั้งสมาชิกสภาผู้แทนราษฎรแบบสัดส่วน ในสังกัดพรรคเพื่อแผ่นดิน (กลุ่มพลตำรวจเอก ประชา พรหมนอก) แต่ไม่ได้รับเลือกตั้ง แต่ต่อมาได้เลื่อนขึ้นมาแทนตำแหน่งที่ว่างของหม่อมราชวงศ์กิติวัฒนา ไชยันต์ ต่อมาในการเลือกตั้ง พ.ศ. 2554 เขาลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 74 และได้เลื่อนขึ้นเป็นสมาชิกสภาผู้แทนราษฎรแบบบัญชีรายชื่อ แทนนายยุรนันท์ ภมรมนตรี ที่ลาออกไปลงสมัครรับเลือกตั้งสมาชิกสภาผู้แทนราษฎรแทนตำแหน่งที่ว่างในเขตเลือกตั้งที่ 12 กรุงเทพมหานคร ต่อมาเขาได้ลาออกจากการเป็น ส.ส. เมื่อวันที่ 18 ตุลาคม พ.ศ. 2556
กองกำลังป้องกันออสเตรเลีย

กองกำลังป้องกันออสเตรเลีย หรือ กองทัพออสเตรเลีย (Australian Defence Force หรือ ADF) เป็นหน่วยงานหลักที่รับผิดชอบในการปกป้องและรักษาความปลอดภัยของออสเตรเลีย โดยรวมกองกำลังทหารหลักสามหน่วย คือ กองทัพบกออสเตรเลีย (Australian Army), กองทัพเรือออสเตรเลีย (Royal Australian Navy), และกองทัพอากาศออสเตรเลีย (Royal Australian Air Force), หน้าที่หลักของกองกำลังป้องกันออสเตรเลีย (Australian Defence Force หรือ ADF) คือการปกป้องและรักษาความมั่นคงของประเทศออสเตรเลีย โดยรวมถึงการปฏิบัติการที่หลากหลายทั้งในประเทศและต่างประเทศ รวมถึงการรักษาผลประโยชน์ของประเทศออสเตรเลีย
ยุทธภัณฑ์.
อาวุธประจำกาย.
M1911 Pistol
อูนไบควอเดียม

อูนไบควอเดียม  เป็นธาตุที่มีเลขอะตอมเท่ากับ 124 และมีสัญลักษณ์ Ubq 
"อูนไบควอเดียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ยูเรเนียม" (eka-uranium) 
อูนไบควอเดียมเป็นธาตุในหมู่ซูเปอร์แอกทิไนด์
อูนไบเฮกเซียม

อูนไบเฮกเซียม  เป็นธาตุที่มีเลขอะตอมเท่ากับ 126 และมีสัญลักษณ์ Ubh 
"อูนไบเฮกเซียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-พลูโทเนียม" (eka-plutonium) 
อูนไบเฮกเซียมเป็นธาตุในหมู่ซูเปอร์แอกทิไนด์
ไคจู

ไคจู (; โรมาจิ: "Kaijū") เป็นคำในภาษาญี่ปุ่นซึ่งแปลตรงตัวว่า "สัตว์ประหลาด" อย่างไรก็ตาม คำว่าไคจูได้รับการแปลเป็นภาษาอังกฤษในระดับสากลว่าเป็น "สัตว์ประหลาด" หรือ "สัตว์ประหลาดยักษ์" และหมายถึงภาพยนตร์นิยายวิทยาศาสตร์ที่มีสิ่งมีชีวิตที่แปลกประหลาดขนาดใหญ่ ภาพยนตร์ไคจูมักจะแสดงให้เห็นถึงฉากที่มีไคจูถล่มเมืองสำคัญในประเทศญี่ปุ่นหรือตื่นตะลึงไปกับการต่อสู้กับไคจูตัวอื่นที่อาจมีอยู่หลายตัว
ไคจูที่มีชื่อเสียงที่สุดคือก็อตซิลลา ส่วนไคจูที่โดดเด่นรายอื่น ได้แก่ กาเมรา, มอธรา, คิงกิโดรา, เมก้าก็อดซิลลา และโรแดน นอกจากนี้ คำว่า อุลตร้า-"ไคจู" มาจากการใช้เพื่อสื่อถึงบรรดาสัตว์ประหลาดใน"อุลตร้าซีรีส์"
นิยามที่เกี่ยวข้องประกอบด้วย ไคจูเองะ (; โรมาจิ: "kaijū eiga"; : ภาพยนตร์สัตว์ประหลาด) ซึ่งเป็นภาพยนตร์ที่มีสัตว์ประหลาดขนาดยักษ์ หรือ ไคจิน (; : อมนุษย์ร่างยักษ์) รวมถึง ไดไคจู (; โรมาจิ: "daikaijū"; : ยักษ์"ไคจู") โดยเฉพาะความหมายของสัตว์ประหลาดขนาดใหญ่ที่หลากหลาย
แนวคิด.
ไคจูโดยปกติแล้วจะจำลองรูปแบบมาจากสัตว์, แมลง หรือสัตว์ในตำนานตามธรรมเนียมนิยม อย่างไรก็ตาม ยังมีตัวอย่างที่แปลกใหม่มากขึ้นดังเช่น "เจ็ทแมน" ที่มีสัตว์ประหลาดอิงรูปแบบตามสัญญาณไฟจราจร, ก๊อกน้ำ และมะเขือเทศ หรืออย่าง"คาเมนไรเดอร์ซูเปอร์-วัน" ซึ่งประกอบด้วยกองทัพสัตว์ประหลาดที่อิงของใช้ภายในบ้าน ดังเช่น ร่ม และกระไดอเนกประสงค์
รถไฟฟ้า สายบางปู–ท่าอากาศยานสุวรรณภูมิ

รถไฟฟ้าโมโนเรล สายสุวรรณภูมิ-แพรกษา-สุขุมวิท เป็นโครงการรถไฟฟ้าเพื่อเชื่อมต่อระบบขนส่งมวลชนทางรางระหว่างรถไฟฟ้าบีทีเอส สายสุขุมวิทกับรถไฟฟ้าเชื่อมท่าอากาศยานสุวรรณภูมิ เข้าด้วยกันในพื้นที่ด้านตะวันออกของจังหวัดสมุทรปราการ 
โครงการดังกล่าวเริ่มคิดตั้งแต่ปี 2556 เกิดจากองค์การบริหารส่วนจังหวัดสมุทรปราการมีนโยบายลงทุนโครงการรถไฟฟ้าขนาดเบา เพื่อร่นระยะการเดินทางของคนในพื้นที่ นักท่องเที่ยว รวมถึงชาวต่างชาติที่ลงจากท่าอากศยานสุวรรณภูมิ สามารถเดินทางโดยรถไฟฟ้าเข้าสู่ใจกลางกรุงเทพมหานครและสมุทรปราการได้อย่างรวดเร็ว ขณะเดียวกันพื้นที่สมุทรปราการเริ่มเกิดวิกฤติจราจรที่ทำให้การเดินทางต้องใช้เวลานานขึ้น และยังช่วยสนับสนุนแผนการพัฒนาสมุทรปราการให้ก้าวไปสู่เมืองท่องเที่ยวเชิงประวัติศาสตร์และธรรมชาติชายฝั่ง
โครงการเริ่มต้นจากสถานีแพรกษา รถไฟฟ้าบีทีเอส สายสุขุมวิท บนถนนสุขุมวิท วิ่งไปตามแนวถนนตำหรุ-บางพลี ถนนกิ่งแก้ว แล้วไปสิ้นสุดที่ สถานีลาดกระบัง ของ รถไฟฟ้าแอร์พอร์ต เรล ลิงก์ รวมระยะทางประมาณ 29.79 กิโลเมตร
 โดยมีโครงข่ายส่วนต่อขยายอีกสามเส้นทาง ได้แก่ แพรกษา-สุขุมวิท , แพรกษา-บางปู , เทพารักษ์-ศรีนครินทร์
2060 คีรอน

2060 คีรอน  หรือ 95พี/คีรอน เป็นดาวหางดวงหนึ่งในระบบสุริยะ คาบการโคจร 51 ปี มีวงโคจรที่ไม่เสถียร แปรเปลี่ยนระหว่างวงโคจรของดาวเสาร์กับดาวยูเรนัส ค้นพบในปี 1977 โดย Charles Thomas Kowal โดยตอนช่วงที่ค้นพบนั้นได้ถูกจัดให้เป็นดาวเคราะห์น้อย แต่ในปี 1989 จึงพบว่าจริง ๆ มีลักษณะเป็นดาวหาง
เงิน บุญสุภา

เงิน บุญสุภา (26 มกราคม พ.ศ. 2476 – 18 ธันวาคม พ.ศ. 2556) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอก สุจินดา คราประยูร อดีตสมาชิกสภาผู้แทนราษฎรจังหวัดสระบุรี 7 สมัย และอดีตประธานสภาจังหวัดสระบุรี 4 สมัย
ประวัติ.
เงิน บุญสุภา เกิดเมื่อวันที่ 26 มกราคม พ.ศ. 2476 เป็นบุตรของธรรม บุญสุภา กับหุ่น บุญสุภา สมรสกับจินตนา บุญสุภา มีบุตร 4 คน เขาจบการศึกษาชั้นมัธยมศึกษาจากโรงเรียนศึกษาผู้ใหญ่พุแควิทยาคม จังหวัดสระบุรี
เงิน ได้รับปริญญากิตติมศักดิ์ สาขาศิลปศาสตร์
สายบริหารธุรกิจ และการจัดการ โปรแกรมวิชาการบริหารธุรกิจ จากสถาบันราชภัฏเทพสตรี เมื่อ พ.ศ. 2537
การทำงาน.
เงิน บุญสุภา ประกอบอาชีพเป็นเกษตรกร ต่อมาเขาได้รับเลือกตั้งเป็นผู้ใหญ่บ้าน และหันมาทำธุรกิจหินอ่อน โดยก่อตั้งบริษัท โรงโม่หินและโรงงานหินอ่อนบุญสุภา รวมถึงโรงโม่หินเกียรติกมล 
งานการเมือง.
เขาได้รับเลือกตั้งเป็นสมาชิกสภาจังหวัดสระบุรี (สจ.) ในปี พ.ศ. 2518 และเป็นประธานสภาจังหวัดสระบุรี 4 สมัย
ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดสระบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย พร้อมกันกับพลตรีประมาณ อดิเรกสาร และนายปองพล อดิเรกสาร จากนั้นในการเลือกตั้ง พ.ศ. 2529 และ พ.ศ. 2531 เขาย้ายมาสังกัดพรรคราษฎร ในการเลือกตั้งเดือนมีนาคม พ.ศ. 2535 สังกัดพรรคสามัคคีธรรม 
เงิน บุญสุภา ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลพลเอก สุจินดา คราประยูร (ครม.48) เมื่อปี พ.ศ. 2535 ดำรงตำแหน่งได้เพียง 2 เดือน ก่อนจะเกิดเหตุการณ์พฤษภาทมิฬ
จากนั้นเขาได้ย้ายกลับมาสังกัดพรรคชาติไทย ในการเลือกตั้งเดือนกันยายน พ.ศ. 2535 และได้รับเลือกตั้งอีกครั้งในสังกัดพรรคความหวังใหม่ ในการเลือกตั้ง พ.ศ. 2539 และพรรคไทยรักไทย ในการเลือกตั้ง พ.ศ. 2544
ถึงแก่อนิจกรรม.
เงิน บุญสุภา เสียชีวิตเมื่อวันที่ 18 ธันวาคม พ.ศ. 2556 รวมอายุ 80 ปี
มีอา ฟาร์โรว์

มีอา ฟาร์โรว์  เป็นนักแสดงชาวอเมริกัน นักร้อง มนุษยธรรม และอดีตนางแบบ
ฟาร์โรว์ เริ่มแสดงครั้งแรกจากบทบาท Allison MacKenzie ใน Peyton Place และได้รับยินยอมสำหรับการแต่งงานระยะสั้น ๆกับแฟรงก์ ซินาตรา บทบาทครั้งแรกในภาพยนตร์เรื่องแรกกับบท โรสแมรี่ จากเรื่อง Rosemary's Baby ของ โรมัน โปลันสกี เธอได้เสนอเข้าชิง รางวัลบาฟต้า และ รางวัลลูกโลกทองคำ สาขานักแสดงหญิงยอดเยี่ยม เธอได้ปรากฏในภาพยนตร์ เช่น "John and Mary, Follow Me!, The Great Gatsby" , "Death on the Nile
เวนเจินส์ (2005)

เวนเจินส์ (2005)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2005 ซึ่งจัดเป็นปีที่ 5 ในชื่อเวนเจินส์ สถานที่จัดคือThomas & Mack Center ในเมืองLas Vegas, Nevada เมื่อวันที่ 26 มิถุนายน ค.ศ. 2005 ซึ่งจัดหลังจากศึกอีซีดับเบิลยู วันไนท์สแตนด์ (2005)
มานะ รัตนโกเศศ

พลเอก มานะ รัตนโกเศศ (16 กันยายน พ.ศ. 2468 – 11 มกราคม พ.ศ. 2545) อดีตรองนายกรัฐมนตรี อดีตรัฐมนตรีว่าการกระทรวงศึกษาธิการ อดีตสมาชิกสภาผู้แทนราษฎรจังหวัดนครพนม 3 สมัย
ประวัติ.
มานะ เกิดเมื่อวันที่ 16 กันยายน พ.ศ. 2468 ที่อำเภอธาตุพนม จังหวัดนครพนม เป็นบุตรของหลวงบภิบาลวรเดช (กัน รัตนโกเศศ) กับนางบุญรอด รัตนโกเศศ สำเร็จการศึกษาหลักสูตรนายร้อยเทคนิค จาก โรงเรียนนายร้อยพระจุลจอมเกล้า
การทำงาน.
ราชการทหาร.
พล.อ. มานะ เริ่มรับราชการ ด้วยการร่วมรบในสงครามเอเชียบูรพา ใน พ.ศ. 2487 จากนั้นได้ร่วมรบกับสหประชาชาติ ใน สงครามเกาหลี และสงครามเวียดนาม และดำรงตำแหน่งสำคัญ ๆ หลายตำแหน่ง อาทิ 
จนเกษียณอายุราชการ ในตำแหน่งผู้ช่วยผู้บัญชาการทหารบก
งานการเมือง.
พล.อ. มานะ รัตนโกเศศ ลงรับสมัครเลือกตั้งสมาชิกสภาผู้แทนราษฎรจังหวัดนครพนม ในการเลือกตั้ง พ.ศ. 2529 และได้รับเลือกติดต่อกัน จนถึง เดือนมีนาคม พ.ศ. 2535 รวม 3 สมัย 
นอกจากนี้ พล.อ. มานะ รัตนโกเศศ เคยดำรงดำแหน่งเลขาธิการ และ หัวหน้าพรรคราษฎร (พ.ศ. 2529)
พล.อ. มานะ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อปี พ.ศ. 2529 ในรัฐบาลพลเอกเปรม ติณสูลานนท์ ต่อมาเป็นรัฐมนตรีว่าการกระทรวงศึกษาธิการ ในรัฐบาล พล.อ. ชาติชาย ชุณหะวัณ เมื่อปี พ.ศ. 2531 และได้รับโปรดเกล้า ฯ แต่งตั้งเป็นรองนายกรัฐมนตรี (2 สมัย) ในรัฐบาล พล.อ. ชาติชาย
สมาชิกสภาผู้แทนราษฎร.
พลเอกมานะ รัตนโกเศศ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ถึงแก่อนิจกรรม.
มานะ เสียชีวิตเมื่อวันที่ 11 มกราคม พ.ศ. 2545 สิริอายุ 76 ปี
เวนเจินส์ (2006)

เวนเจินส์ (2006)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2006 ซึ่งจัดเป็นปีที่ 6 ในชื่อเวนเจินส์ สถานที่จัดคือCharlotte Bobcats Arena ในเมืองชาร์ลอตต์, รัฐนอร์ทแคโรไลนา เมื่อวันที่ 25 มิถุนายน ค.ศ. 2006 ซึ่งจัดหลังจากศึกอีซีดับเบิลยู วันไนท์สแตนด์ (2006)
วีระ ปิตรชาติ

วีระ ปิตรชาติ (18 ตุลาคม พ.ศ. 2475 – 19 มีนาคม พ.ศ. 2544) เป็นนักการเมืองชาวไทย เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร, กรรมการ บริษัท อุตสาหกรรมปิโตรเคมีกัลไทย จำกัด (มหาชน), และผู้ว่าการการไฟฟ้าส่วนภูมิภาค
ประวัติ.
วีระ เป็นบุตรของหลวงประพันธไพรัชภาค (ปิตรชาติ) กับนางกองทรัพย์ ปิตรชาติ สมรสกับนางกานดา ปิตรชาติ มีบุตร 2 คน เขาจบการศึกษา ปริญญาตรี พาณิชยศาสตร์บัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโท บริหารธุรกิจ มหาวิทยาลัยแมรีแลนด์ สหรัฐอเมริกา และ ปริญญาเอก ปรัชญาสาขาเศรษฐศาสตร์การคลัง มหาวิทยาลัยวิสคอนชิน สหรัฐอเมริกา
วีระ ถึงแก่กรรมในปี พ.ศ. 2544 และได้รับพระราชทานเพลิงศพในวันที่ 2 มีนาคม พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร
วีระ ปิตรชาติ เคยเป็นผู้ว่าการการไฟฟ้าส่วนภูมิภาค และเป็นผู้ก่อตั้งสโมสรฟุตบอลการไฟฟ้าส่วนภูมิภาค
วีระ ปิตรชาติ เคยได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร (ครม.48) ก่อนจะเกิดเหตุการณ์พฤษภาทมิฬ